stanford-oval/wikipedia huggingface dataset:
Denaturointi

Metanolisoitua spriitä sisältävä pullo
Denaturoinnilla tarkoitetaan yleensä kaupallisen etanolin eli spriin tekemistä juomakelvottomaksi lisäämällä siihen aineita, jotka tekevät sen pahanmakuiseksi, pahanhajuiseksi, pahoinvointia aiheuttavaksi tai myrkylliseksi. Usein sprii myös värjätään. Denaturoituminen on biokemian käsite, jolla tarkoitetaan proteiinin rakenteen tuhoutumista. Spriin denaturoiminen ei muuta etanolin rakennetta.
Denaturoitua spriitä käytetään liuottimena sekä polttoaineena. Sen denaturointiin käytetään lukuisia eri aineita. Spriihin on lisätty perinteisesti metanolia, minkä takia englanninkielessä on sanonta ”methylated spirit” (metanolisoitu sprii) puhuttaessa denaturoidusta spriistä. Yhdysvaltain kieltolain aikana spriin denaturoiminen metanolilla aiheutti lukuisia kuolemantapauksia. Myös Suomessa ihmisiä kuoli metanolilla käsiteltyyn T-spriihin, minkä takia sen metanolipitoisuutta pienennettiin 1961 yhteen prosenttiin, mistä tosin seurasi sen korvikekäytön lisääntyminen.
Muita tyypillisiä denaturointiaineita ovat 2-propanoli, metyylietyyliketoni, metyyli-isobutyyliketoni, asetoni ja denatonium (joka on kitkerin tunnettu aine) sekä pyridiini.
Violetiksi värjättyä denaturoitua spriitä
Denaturointiaineiden tislaus on tehty vaikeaksi käyttämällä aineita, joiden kiehumispiste on lähellä etanolin (78,37 °C) kiehumispistettä. Metanolia on käytetty yleisesti, sen kiehumispiste on 64,7 °C ja lisäksi se on myrkyllistä. Metyylietyyliketoni on erityisen sopivaa, koska sen kiehumislämpötila on 79,64 °C.
Monissa maissa denaturoitu sprii värjätään siniseksi (esimerkiksi metyleenisinisellä) tai violetiksi (mauveiini).
Denaturoinnin tarkoitus

Denaturoinnin tarkoituksena on estää tällaisen alkoholin nauttiminen. Teollisuuskäyttöön suunnattu etanoli on tyypillisesti matalammin verotettua kuin juotavaksi tarkoitetut alkoholit. Matalampi hinta saattaisi ohjata ihmisiä väärinkäyttämään teollisuusspriitä, jos sitä ei olisi denaturoitu. Denaturointi tekee etanolista juomakelvottoman, mutta muuten aineen ominaisuuksien pitäisi pysyä ennallaan.
Denaturointi Suomessa

Suomessa noudatetaan 1. heinäkuuta 2013 alkaen EU:n yhteistä ohjetta. Ohjeen mukaan etanoli denaturoidaan lisäämällä sataan litraan absoluuttista etanolia:
3 litraa isopropyylialkoholia (IPA), 3 litraa metyylietyyliketonia (MEK) ja 1 gramma denatoniumbentsoaattia
EU:n yhteisen menettelyn lisäksi myös kansalliset menettelyt hyväksytään. Suomessa säilyvät vuoden 1995 säädöksessä mainitut denaturointimenettelyt:
Sataan litraan etanolia lisätään joko
2 litraa metyylietyyliketonia ja 3 litraa metyyli-isobutyyliketonia tai
2 litraa asetonia ja 3 litraa metyyli-isobutyyliketonia tai
3 litraa asetonia ja 2 grammaa denatoniumbentsoaattia
Aiheesta muualla

KOMISSION ASETUS alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten
Asetus lievästi denaturoidun etanolin valmistamisessa käytettävistä denaturoimisaineista Finlex.fi
Bioetanolin turvallisuusohje Pdf Archive.org
Denaturoitua Sinol-etanolia polttogeelinä (punainen) ja nesteenä (sininen)
Dimítrios Vikélas

| Dimítrios Vikélas> Δημήτριος Βικέλας |
| --- | --- |
 Dimítrios Vikélas.
Kansainvälisen olympiakomitean 1.  puheenjohtaja
 1894–1896  
Seuraaja:  Pierre de Coubertin
Henkilötiedot
Syntynyt: 15. helmikuuta 1835 Ermoúpoli, Sýros, Kreikka
Kuollut: 20. heinäkuuta 1908 (73 vuotta) Ateena, Kreikka
Ammatti:  kirjailija, liikemies
Tiedot
Uskonto:  ortodoksi
 Nimikirjoitus
Dimítrios Vikélas (kreik. Δημήτριος Βικέλας, joskus Demetrius Vikelas tai Bikelas; 15. helmikuuta 1835 Ermoúpoli, Sýros, Kreikka – 20. heinäkuuta 1908 Ateena, Kreikka) oli kreikkalainen kirjailija, kääntäjä, historioitsija, liikemies ja Kansainvälisen olympiakomitean ensimmäinen puheenjohtaja vuosina 1894–1896.
Vikélas lähti kotimaastaan jo 17-vuotiaana, ja päätyi Lontooseen, jossa hänen setänsä työskenteli. Hänestä tuli setänsä yrityksen kirjanpitäjä ja myöhemmin yhtiökumppani. Lontoossa Vikélas tapasi Charílaos Trikoúpiksen, Kreikan Lontoon suurlähettilään pojan, josta tuli myöhemmin Kreikan pääministeri.
Vikelas edusti Pan-helleeniläistä urheilukerhoa vuonna 1894 Pariisissa järjestetyssä kongressissa, jota johti Pierre de Coubertin. Tässä kongressissa nykyaikaiset olympialaiset päätettiin perustaa. Alun perin de Coubertinilla oli tarkoitus järjestää ensimmäiset nykyaikaiset olympialaiset Pariisissa vuonna 1900, mutta Vikélas ehdotti, että ne pitäisi järjestää vuonna 1896 Ateenassa.
Ateenan olympiakisojen jälkeen Vikélas erosi olympiakomiteasta vuonna 1897 ja keskittyi muualle. Hän kuoli 73-vuotiaana Ateenassa. Vikélaksen seuraaja oli Pierre de Coubertin.
Vikélaksen mukaan on nimetty Sýroksen lentoasema.
Teoksia

Loukís Láras (Λουκής Λάρας, 1879) – suomennettu nimellä Lukís Láras: Kertomus Kreikan vapaussodan ajoilta, 1886.
Aiheesta muualla

Vapaasti ladattavia Dimítrios Vikélasin e-kirjoja Projekti Lönnrotilta ja Project Gutenbergiltä.
Donets

| Donets  Северский Донец Сіверський Донець |
| --- | --- |
 Donets, Donin oikeanpuoleinen sivujoki
Alkulähde:  Belgorodin alue
Laskupaikka:  Don
Maat:  Venäjä ja Ukraina
Pituus:  1 053 km
Alkulähteen korkeus:  218 m
Virtaama:  159 m³/s
Valuma-alue:  98 900 km²
Donets (ven. Се́верский Доне́ц, Severski Donets; ukr. Сі́верський Доне́ць, Siverskyi Donets) on Donjoen oikeanpuoleinen eli läntinen sivujoki Etelä-Venäjällä ja Ukrainassa.
Donets ja Svjatohirskin lavra Ukrainan itäosassa.
Donets virtaa hiljaa.
Donets on 1 053 km pitkä ja sen valuma-alue on 98 900 neliökilometriä. Noin 350 km joesta on navigointikelpoista, mutta se on jäässä joulukuusta maaliskuun puoleen väliin.
Joki saa alkunsa Venäjän Belgorodin alueelta ja virtaa kaakkoon Ukrainan puolella sijaitsevalle Harkovan alueelle. Sieltä se jatkaa Donetskin altaan ydinalueelle eli kulkee Luhanskin ja Donetskin alueiden kautta, ja edelleen Venäjän puolelle, missä se yhtyy Doniin Rostovin alueella Ust-Donetskin eteläpuolella, noin 220 kilometriä ennen Asovanmerta.
Joen pääuoman varrella sijaitsevat kaupungit Belgorod (Venäjä), Vovtšansk (Venäjä), Tšuhujiv (Ukraina), Zmijiv (Ukraina), Izjum (Ukraina), Rubižne (Ukraina), Lysytšansk (Ukraina), Sjevjerodonetsk (Ukraina), Donetsk (Venäjä), Kamensk-Šahtinski (Venäjä) ja Ust-Donetski (Venäjä).
Nimi

Sekä Donets että sen pääjoki Don ovat saaneet nimensä iranilaiskieliin kuuluvan sarmatian jokea merkitsevästä kantasanasta Dānu. Sarmatialaiset asuttivat Mustanmeren pohjoispuolista aluetta noin 1100 -luvusta ennen ajanlaskun alkua aina varhaiskeskiaikaan asti, joten nimi lienee peräisin tältä aikakaudelta.
Joen nimessä slaavilaisissa kielissä esiintyvä ilmaus Severski tai Siverskyi on puolestaan peräisin siitä, että joen alkupiste on sijainnut severialaisiksi kutsutun itäslaavilaisen heimon tai kansan asuttamalla alueella.
Aiheesta muualla

Kuvia tai muita tiedostoja aiheesta Donets Wikimedia Commonsissa
Ei oo helppoo

| Ei oo helppoo Sere |
| --- | --- | --- |

Studioalbumin tiedot
 Julkaistu: 10. kesäkuuta 2016
 Tyylilaji: rap
 Kesto: 28.56
 Levy-yhtiö: Playground Music
Seren muut julkaisut
| Mehukas mixtape 2013 | Ei oo helppoo 2016 |   |
Ei oo helppoo on rap-artistiduo Seren studioalbumi, joka julkaistiin 10. kesäkuuta 2016.
Kappaleet

Hei vaan kaikille – 0.49
Tallella – 3.53
Junantuoma – 2.34 (feat. Gettomasa)
Videobiisi – 3.50
Ei oo helppoo olla keskiluokkaa – 2.53
Paritus ei oo helppoo – 3.03 (feat. Asa)
Tää ilta on nuori – 3.49 (feat. Jukka Ässä)
Nostalginen – 3.49 (feat. Stepa & Are)
Pidän paikkaa – 3.23 (feat. Leijonamieli)
Hei ny sitten – 0.49
Eurakoski

| Eurakoski |
| --- | --- |
 Eurakoski
 Koordinaatit: 61.210772°N, 22.082863°E 
Valtio:  Suomi
Maakunta:  Satakunta
Kunta:  Eura
Entinen kunta:  Kiukainen
Hallinto:  
 – Hallinnon tyyppi:  kylä, taajama, kirkonkylä
Pinta-ala:  
 – Maa:  3,34 km²
Väkiluku (31.12.2021)  (taajama):  738
 – Väestötiheys:  221,0 as./km²
Infobox OKVirheellinen NIMI-arvo: 
Kiukaisten kirkko.
Eurakoski on kylä ja taajama Euran kunnassa Satakunnassa. Se sijaitsee noin 10 kilometriä Euran keskustaajaman pohjoispuolella kantatien 43 tuntumassa. Eurakoski oli vuonna 2009 Euraan liitetyn Kiukaisten kunnan hallinnollinen keskus ja yhdessä Panelian kanssa toinen sen keskustaajamista. Eurakoskella on asukkaita 1 566 (2013). Vuoden 2021 lopussa Eurakosken taajamassa oli 738 asukasta ja sen pinta-ala oli 3,34 neliökilometriä.
Eurakosken läpi virtaa Pyhäjärvestä alkunsa saava Eurajoki ja kylän kautta kulkee myös Rauman rata. Eurakoskella sijainnut Kiukaisten rautatieasema paloi huhtikuussa 2014. Kylässä sijaitsee myös vuonna 1761 rakennettu Kiukaisten kirkko. Vuosina 1919–2003 Eurakoskella toimi nahkatehdas, joka tunnettiin nimillä Satanahka ja Sata Leather. Tehdasrakennuksen on suunnitellut arkkitehti Heikki Tiitola.
Diablo Cody

Diablo Cody Jennifer's Bodyn ensi-illassa syyskuussa 2009.
Diablo Cody (oik. Brook Busey-Hunt, s. 14. kesäkuuta 1978 Chicago) on yhdysvaltalainen kirjailija ja käsikirjoittaja. Hän on käsikirjoittanut elokuvat Juno (2007), Jennifer's Body (2009) ja Young Adult (2011) sekä luonut televisiosarjan United States of Tara. Junon käsikirjoituksesta hänet palkittiin Oscarilla parhaan alkuperäisen käsikirjoituksen kategoriassa.
Ennen ryhtymistään kirjailijaksi Cody toimi muun muassa sihteerinä ja stripparina. Kokemuksistaan stripparina Cody on kirjoittanut kirjan Candy Girl: A Year in The Life of an Unlikely Stripper.
Diablo Cody tammikuussa 2008
Aiheesta muualla

Kuvia tai muita tiedostoja aiheesta Diablo Cody Wikimedia Commonsissa
Diablo Cody Internet Movie Databasessa. (englanniksi)
Erskine Hawkins

Erskine Hawkins (26. heinäkuuta 1914 Birmingham, Alabama – 11. marraskuuta 1993 Willingboro, New Jersey) oli yhdysvaltalainen jazzmuusikko. Hänet tunnetaan muun muassa jazzstandardi "Tuxedo Junctionin" säveltäjänä. Hawkins aloitti trumpetin soittamisen 13-vuotiaana. Tätä ennen hän oli jo harjoitellut rumpujen- ja pasuunansoittoa. Opiskellessaan Alabama State Teachers Collegessa Hawkins aloitti toiminnan Bama State Collegians -yhtyeen johtajana ja trumpetistina. Myöhemmin tämän kokoonpanon pohjalta kehittyi Erskine Hawkins Orchestra, joka teki ensilevytyksensä vuonna 1936. Tähän swing-yhtyeeseen kuuluivat myös Dud Bascomb, Paul Bascomb, Julian Dash, Haywood Henry ja Avery Parrish.
Ennen toista maailmansotaa Hawkins yhtyeineen julkaisi kolme merkittävää jazz-/pophittiä. Nämä olivat "Tuxedo Junction", "After Hours" ja "Tippin' In". "Tuxedo Junctionin" alkuperäisversio nousi vuonna 1940 listoilla seitsemänneksi. Glenn Millerin orkesterin versio siitä nousi listaykköseksi, ja omat coverversionsa kappaleesta tekivät myös Duke Ellington, Harry James, Andrews Sisters, Stan Kenton, Quincy Jones, Chet Atkins, King Curtis, Floyd Cramer, Gene Krupa, Duane Eddy, Joe Jackson ja Manhattan Transfer.
Hawkins löysi useita ensiluokkaisia jazzmuusikoita, joihin lukeutuivat Parrish, Henry, Bascombit ja Sammy Lowe sekä laulajat Ida James, Delores Brown ja Della Reese. Hawkinsin myöhemmät levytykset ovat tyylillisesti enemmän kallellaan rhythm and bluesiin kuin jazziin. Hän oli yksi Ray Charlesin tärkeimmistä musiikillisista vaikuttajista.
Vuonna 1948 Hawkinsin sävellys "Gabriel's Heater" pääsi Top 30 -listalle. Yhtye teki paluun vuonna 1971 ja julkaisi albumin Live at Club Soul Sound. Hawkins otettiin Alabama Jazz Hall of Fameen ensimmäisten muusikkojen joukossa vuonna 1978. Hänet otettiin myös Alabama Music Hall of Fameen vuonna 1989.
Dprevank

| Dprevank Դպրեվանք |
| --- | --- |
 Dprevank
 Koordinaatit: 40.2936°N, 44.0983°E 
Valtio:  Armenia
Maakunta:  Aragatsotn
Väkiluku (2001):  58
Infobox OKVirheellinen NIMI-arvo: 
Dprevank (armeniaksi Դպրեվանք, myös Dprevanq) on kunta Aragatsotnin maakunnassa Armeniassa. Se on Dzoragyughista Tsakhkasariin kulkevan tien varrella.
Dprevankissa oli vuonna 2001 yhteensä 58 asukasta.
Dédalo (1921)

| Dédalo |
| --- | --- |
 Dédalo

Aluksen vaiheet
Rakentaja:  Swan Hunter
Laskettu vesille:  1901
Palveluskäyttöön:  lunastettu 1921 palvelukseen 1922
Loppuvaihe:  romutettu 1940
Tekniset tiedot
Uppouma:  9 900 t
Pituus:  127,4 m
Leveys:  16,76 m
Syväys:  7,4 m
Koneteho:  3 000 shp
Nopeus:  10 solmua
Miehistöä:  398
Aseistus
Aseistus:  4 × Krupp 105 mm -tykkiä 2 × 57 mm ilmatorjuntatykkiä 20 × lentokonetta 2 × sulkupalloa
Dédalo oli Espanjan laivaston vesilentokoneiden- ja sulkupallojen emälaiva, jolla kykeni operoimaan saman aikaisesti yksi ilmalaiva, kaksi sulkupalloa sekä joitakin vesilentokoneita. Alus otettiin palvelukseen 1922 ja poistettiin 1935 palveluksesta toisen Marokon sodan jälkeen.
Hankinta ja muutostyöt

Alus oli alun perin saksalainen kauppa-alus SS Neuenfels, joka oli valmistettu 1901 Britteinsaarilla. Ensimmäisen maailmansodan lopulla lokakuussa 1918 se vallattiin Espanjan satamissa olleiden viiden muun saksalaisaluksen kanssa korvauksena Saksan keisarikunnan laivaston sukellusveneiden upottamista espanjalaisaluksista.
Alus nimettiin España No.6:ksi, minkä jälkeen se hyvin pian nimettiin Dédaloksi. Se oli joulukuusta 1921 alkaen viisi kuukautta telakalla Barcelonassa muutettaessa alus vesilentokoneiden emälaivaksi. Muutostyöt maksoivat 8 miljoonaa pesetaa.
Palvelus

Alus osallistui Rifin sotaan tukikohtanaan Cartagena, jolloin sen lentokoneet tukivat Al Hoceiman maihinnousua. Juan de la Cierva laskeutui 1934 aluksen kannelle Valencian lähistöllä C.30-autogirolla G-ACIO ja nousi puoli tuntia myöhemmin. Tämä on ilmailun historian ensimmäinen helikopterilla tehty lasku ja nousu aluksen kannelle.
Dédalo poistettiin palveluksesta 1934 ja laivastoluettelosta huhtikuussa 1936. Espanjan sisällissodan vuoksi alus kuitenkin viipyi kotisatamassaan Cartagenassa 1. maaliskuuta 1940 saakka ennen hinaamista Valenciaan romutettavaksi.
Dumari

| ”Dumari” Tuomari Nurmio |
| --- | --- | --- |

Singlen tiedot
 Julkaistu: 2001
 Tekijä(t): Tuomari Nurmio
 Tuottaja(t): Riku Mattila
 Tyylilaji: rock
 Kesto: 03.13
 Levy-yhtiö: Megamania
Tuomari Nurmion muut singlet
| ”Bum! Bum! Bum!” 2000 | ”Dumari” 2001 | ”Satumaa” 2006 |
Dumari on Tuomari Nurmion single vuodelta 2001. Singlen B-puolena on remix-versio kappaleesta Bum! Bum! Bum! Nurmio on säveltänyt ja sanoittanut kappaleet itse. Singlellä soittaa Nurmion lisäksi Riku Mattila ja Markku Hillilä. Mattila on lisäksi sovittanut ja tuottanut singlen kappaleet. Dumari-kappaleen laulu on rap-tyyliä ja sanoitus on osin stadin slangia. Singlen kappaleissa on yhdistelty garage rock elementtejä tietokoneohjelmoituun musiikkiin. Dumari-kappale on julkaistu myös Nurmion kokoelmalevyillä Tuhannen kapakan lauluja ja Dumari – raskauttavaa todistusaineistoa 1979–2009 ja siitä on uusi versio Nurmion albumilla Dumari ja Spuget.
Kappaleet

Dumari – 3.13
Bum! Bum! Bum! – 2.25 (Remix)
Tekijät

Tuomari Nurmio – laulu, kitara, säveltäjä, sanoittaja
Markku Hillilä – rummut
Riku Mattila – tuottaja, sovittaja, slide-kitara (kappale 1), kitara (kappale 2)
Gustave Doré – grafiikka
Sami Mattila – layout
Aiheesta muualla

Dumari discogs.com -sivustolla
Erland Hytönen

Erland Hytönen
Erland Hytönen (12. marraskuuta 1869 Hausjärvi – 22. joulukuuta 1931 Turku) oli suomalainen pankinjohtaja ja päätoimittaja.
Hytösen vanhemmat olivat veturinkuljettaja Gustaf Robert Hytönen ja Hedvig Johanneksentytär. Hän pääsi ylioppilaaksi Turun lyseosta 1890.
Hytönen toimi lehtimiehenä Turussa 1893–1911 ja hän oli Uusi Aura-lehden päätoimittajana 1904–1911. Tämän jälkeen Hytönen oli Turun suomalaisessa säästöpankissa kamreerina 1911–1922 ja pankin toimitusjohtajana 1922–1931.
Hytönen oli naimisissa vuodesta 1897 Matilda Ahlströmin kanssa.
Teoksia

Turun liikemiesyhdistys 1906 21/1 1916. Turku 1916
Turun käsityöläisyhdistys 1868-1923. Turku 1924
Dpkg

| dpkg |
| --- | --- |

Luoja:  Ian Murdock
Kehittäjä:  Debian-projekti
Tiedot
Lisenssi:  GPLv2
dpkg (Debian Package Manager) on Debianin paketinhallintajärjestelmän ohjelma, jota käytetään ohjelmapakettien asentamiseen, poistamiseen ja hallinnoimiseen.
Toisin kuin eräät muut se ei lataa automaattisesti paketteja tai niiden riippuvuuksia.
Ohjelman on alun perin kehittänyt Ian Murdock.
Esimerkki

Ohjelmapaketin asentaminen:
dpkg -i tiedosto.deb
Asennetun paketin poistaminen:
dpkg -r pakettinimi
Asennettujen pakettien version ja muiden tietojen listaaminen:
dpkg -l paketti
Paketin asentamien tiedostojen listaaminen:
dpkg -L paketti
Discovery (avaruussukkula)

| Avaruussukkula Discovery |
| --- | --- |
 Discoveryn lento STS-114 laukaistiin matkaan 26. heinäkuuta 2005.
Yhteenveto
Lyhenne:  OV-103 (OV eli Orbital Vehicle)
Valtio:  Yhdysvallat
Rakennussopimus:  29. tammikuuta 1979
Tila:  poistettu käytöstä 9. maaliskuuta 2011  näytteillä National Air and Space Museumissa 19. huhtikuuta 2012 alkaen
Ensilento:  STS-41-D 30. elokuuta – 5. syyskuuta 1984
Viimeinen lento:  STS-133 24. helmikuuta – 9. maaliskuuta 2011
Lentoja:  39
Avaruuslentäjiä:  252
Aika avaruudessa:  365 päivää 12 h 53 min 34 s
Kierretty maapalloa:  5 830 kertaa
Kuljettu matka:  238 539 663 km
Satelliittilaukaisuja:  31 (sisältää Hubblen laukaisun avaruuteen lennolla STS-31)
Telakointeja  Miriin:  1 (STS-91)
Telakointeja  ISS:ään:  13
Lähde:  (osin vanh.)
Discovery lähestyy ISS-avaruusasemaa lennolla STS-121 6. heinäkuuta 2006.
Discovery (Nasan avaruussukkuloiden (orbital vehicle) luokituksessa OV-103) on yhdysvaltalainen Nasan käytöstä poistettu avaruussukkula.
Avaruussukkula nimettiin brittiläisten Discovery-tutkimusalusten mukaan, ensisijaisesti kapteeni James Cookin HMS Discoveryn. Sopimus Discoveryn valmistuksesta myönnettiin Rockwell Internationalille 29. tammikuuta 1979.
Discovery lensi ensilentonsa 30. elokuuta 1984. Discovery on kolmas Nasan avaruussukkula (pois lukien testisukkula Enterprise). Se lensi avaruuteen 39 kertaa. Discovery on vanhin käytöstä poistetuista sukkuloista. Lukuisten teknisten ongelmien vuoksi tämän sukkulan viimeinen laukaisu (STS-133) tapahtui 24. helmikuuta 2011. 11. marraskuuta 2010 Nasa ilmoitti sukkulan ulkoisen ajoainetankin alumiinirakenteesta löytyneen säröjä, mikä viivästytti laukaisua.
Discovery laskeutui onnistuneesti viimeiseltä tehtävältään STS-133 9. maaliskuuta 2011 kello 11.57.17 (UTC−6). Discoveryn laskeuduttua sukkulan komentaja Steven Lindsey sanoi lennonjohdolle: ”And Houston, Discovery, for the final time, wheels stopped.” Käytöstä poistettu Discovery on museoitu National Air and Space Museumin Steven F. Udvar-Hazy Centeriin Chantillyyn, Virginiaan.
Lennot > Tärkeimmät lennot

STS-41-D: Ensimmäinen lento Discovery-aluksella
STS-51-D: Sukkula kuljetti ensimmäisen poliitikon eli yhdysvaltalaisen kongressiedustajan,  senaattori Jake Garnin, (republikaani Utahin osavaaltiosta) avaruuteen. Utah on ollut merkittävä tekijä mm. sukkuloiden rakettimoottoreiden valmistuksessa.
STS-26: Ensimmäinen lento Challenger-sukkulan tuhoutumisen jälkeen (STS-51-L)
STS-31: Hubble-avaruusteleskoopin laukaisu Maan kiertoradalle
STS-95: Toinen John Glennin lento, jonka aikana John Glenn oli vanhin avaruudessa käynyt ihminen
STS-114: Ensimmäinen lento Columbia-sukkulan tuhoutumisen jälkeen (STS-107)
STS-133: Discoveryn viimeinen lento.
Aiheesta muualla

Kuvia tai muita tiedostoja aiheesta avaruussukkula Discovery Wikimedia Commonsissa
Kuvia tai muita tiedostoja aiheesta STS-121 Wikimedia Commonsissa
Discovery Nasan sivulla
Discovery liikkuvalla kuljetusalustalla (MPL) matkalla laukaisualustalle lennolle STS-82 17. tammikuuta 1997.
Discovery viimeisellä matkallaan 17.4.2012 National Mallin yläpuolella erikoisvarustellun Boeing 747:n kyydissä ennen laskeutumista Dullesin kansainväliselle lentoasemalle.
Kunnianosoitus Discoverylle. Tulostettava kooste sijaitsee Kennedyn avaruuskeskuksen lennonjohdon laukaisuhuoneessa ja siinä on kuvattu muun muassa avaruussukkula Discovery, Discoveryn 39:n sukkulalennon tunnukset ja ISS-avaruusasema, jolla Discovery vieraili 13 kertaa. Taustakuva on kuvattu  Hubble-avaruusteleskoopilla, minkä Discovery kuljetti avaruuteen lennolla STS-31 ja huolsi lennoilla STS-82 ja STS-103.
STS-121:n miehistö
STS-121:n laukaisu
Flesh and Blood (Roxy Musicin albumi)

| Flesh and Blood Roxy Music |
| --- | --- | --- |

Studioalbumin tiedot
 Äänitetty : 1979–1980
 Julkaistu: 23. toukokuuta 1980
 Tuottaja(t): Roxy Music
 Tyylilaji: poprock synthpop sophisti-pop disko
 Kesto: 41.56
 Levy-yhtiö: E.G. Atco/Reprise (USA)
Listasijoitukset
  1. (kesäkuu 1980)   35. (elokuu 1980)
Roxy Musicin muut julkaisut
| Manifesto 1979 | Flesh and Blood 1980 | Avalon 1982 |
Flesh and Blood (tyyliteltynä Flesh + Blood) on Roxy Music -yhtyeen seitsemäs studioalbumi.
Kappaleet

Kaikki kappaleet on kirjoittanut Bryan Ferry ellei toisin mainita.
A-puoli
In the Midnight Hour – 3.09 (säv. Wilson Pickett, Steve Cropper)
Oh Yeah – 4.51
Same Old Scene – 3.57
Flesh and Blood – 3.08
My Only Love – 5.18
B-puoli
Over You – 3.27 (säv. Ferry, Phil Manzanera)
Eight Miles High – 4.55 (säv. Gene Clark, David Crosby, Roger McGuinn)
Rain Rain Rain – 3.20
No Strange Delight – 4.44 (säv. Ferry, Manzanera)
Running Wild – 5.03 (säv. Ferry, Manzanera)
Erskine (automerkki)

Studebaker Erskine -auto
Erskine oli yhdysvaltalainen automerkki, jota valmisti Studebaker Corporation vuosina 1927–1930. Studebakerin toimitusjohtaja Albert Erskine (1871–1933) halusi kehittää keskiluokkaisen eurooppalaistyylisen automerkin. Tehdas ei halunnut valmistaa pienehköä autoa loistoauto Studebakerin nimisenä, joten automerkin nimeksi valittiin toimitusjohtajan sukunimi. Erskine oli kuusisylinterisen Studebakerin halvempi ja pienempi automerkki, 1920-luvun kanttiauto, kapea ja korkea.
Erskine-auto esiteltiin ensi kerran Pariisissa 1927. Erskineä myytiin Euroopassa melko hyvin, mutta Yhdysvalloissa heikommin. Syy oli hinta, 1928 esitelty Ford A maksoi 525 dollaria, mutta Erskine 995 dollaria. Seuraavana vuonna 1929 esitelty Chevroletin 6-sylinterinen malli oli vielä pahempi kilpailija. Erskine esitteli 1930 suuremman automallin, mutta se ei myynyt hyvin, joten merkki lopetettiin.
Erskinen seuraajaa Rocknea Studebakerin halpana automerkkinä valmistettiin vuosina 1932–1933.
Erskineä toi Suomeen Korpivaara & Halla -yhtiö yhteensä 687 kappaletta, eli Suomen 1920-luvun automarkkinoilla Erskineä myytiin melko paljon.
Aiheesta muualla

1927 Erskine automobile (Arkistoitu – Internet Archive)
Dialogi (veistos)

Kimmo Pyykön veistos Dialogi Kangasalan keskustassa.
Dialogi on Kimmo Pyykön julkinen veistos vuodelta 1990. 125-vuotias Kangasalan kunta tilasi veistoksen Pyyköltä. Veistos on sijainnut Kangasala-talon pihassa vuodesta 2014. Aiemmin se oli Ystävyyden puistossa kirkon lounaispuolella.
Veistos kuvaa Napoleonia ja naispuolista airutta. Teokseen kuuluu kaksi penkkiä, joille katsoja voi istahtaa.
Ei paniikkia

| ”Ei paniikkia” Scandinavian Music Group |
| --- | --- | --- |

Singlen tiedot
 Albumilta: Terminal 2
 Julkaistu: 29. marraskuuta 2013
 Tuottaja(t): Joel Melasniemi & Terhi Kokkonen
 Kesto: 04.45 (Single edit)  05.40 (Albumiversio)
 Levy-yhtiö: Sony Music Entertainment
Scandinavian Music Groupin muut singlet
| ”Balladi 1” 2013 | ”Ei paniikkia” 2013 | ”Nuorukainen” 2014 |
”Ei paniikkia” on Scandinavian Music Groupin tammikuussa 2014 julkaistun Terminal 2 -nimisen seitsemännen studioalbumin toinen single, joka julkaistiin 29. marraskuuta 2013. Kappaleen on SMG:lle tyypilliseen tapaan säveltänyt Joel Melasniemi ja sanoittanut Terhi Kokkonen.
Melasniemen ja Kokkosen ohjaama musiikkivideo julkaistiin ennakkoon päivää ennen singlen virallista julkaisupäivää, 28. marraskuuta.
Kappaleet

Ei paniikkia – 5.40
Ei paniikkia (Single edit) – 4.41
Ei paniikkia – 5.39
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: –
Radiolista: –